Lavendon

Lavendon er en landsby og et verdslig sogn i Milton Keynes i England. Det er den nordligste landsbyen i distriktet, ikke langt fra Olney. I henhold til folketellingen i 2011 er det en befolkning på 1 303 innbyggere i sognet.

 Historie 
Stedsnavnet er avledet fra en personnavn og et stedsnavnelement av angelsaksisk opphav (Lafan + denu), og har betydningen «Lafas dal». I Domesday Book (1086) stedet skrevet som Lavendene og Lawendene.Watts, V. (2004): The Cambridge Dictionary of Place-Names, Cambridge: Cambridge University Press, s. 363

Ved Castle Farm er jordverkene etter en normannisk borg av typen motte-and-bailey som ble reist på 1100-tallet av adelsfamilien de Bidun som hovedkvarter for deres baroni i Lavendon.Sanders, I. J. (1960): English Baronies: A Study of Their Origin and Descent, 1086-1327, Oxford: Clarendon Press, s. 128Stenton, Frank (1961): The First Century of English Feudalism, 1066-1166, 2. utg., Oxford: Clarendon Press, s. 205n Festningen ble sist gang omtalt i historiske kilder i 1232. Bare vollgraven og deler av grunnarbeidene er i dag synlige på eiendommen til huset Castle Manor.

Premonstratenserordenen hadde et abbedi i Lavendon. Det ble grunnlagt av adelsslekten de Bedun under Henrik II. Etter oppløsningen av klostrene ble det revet. Det lå der man i dag finner Grange Farm.Knowles, D.; Hadcock, R.N. (1971): Medieval Religious Houses of England and Wales, 2. utg., London: Longmans, s. 184, 190

Sognekirken St. Mikaels er viet til erkeengelen Mikael.

 Referanser 

Kategori:Landsbyer i Buckinghamshire
Kategori:Milton Keynes
Kategori:Domesday Book